Jyllandsposten, 1838-08-13
Forfatteren siger: "For at Qvadratindholdet af hver Jnddeeling kunde beregnes, blev Opmaalingen foretaget med yderste Nøiagtighed, og stedse fulgte i det mindste een af Commissionens Medlemmer med Landmaaleren." Slutningen af denne Tirade kunde let forstaaes saaledes, at Landmaaleren blev medgivet en Medcommissair for at denne skulde paasee at Maalingen skete nøiagtig; men dette var slet ikke Tilfældet; tvertimod foreslog Landmaaleren selv i det første Commissionsmøde, at 2 af hans Medcommissairer daglig maatte følge med ved Arbeidet, for at være Vidne til de mulige Exceptioner osv., som enkelte Grundeiere, kunde gjøre. Opmaalingen begyndte den 9de August 1826 og var fuldført den 23de Novbr. f. A. Qvadratberegningerne medtoge 3 Maaneder, vare saaledes tilendebragte i Begyndelsen af 1827. Forfatteren siger: "Da hverken de indkomne bemærkninger fra Grundeierne, Magistraten eller Byens ligere de Borgere, vare af den Natur, at de gjorde nogen væsentlig Forandring i de antagne Grundregler, osv. Dette er urigtigt, thi de fra disse respective Sider indkomne Modbemærkninger og Protestationer, f. Ex. Protesten fra Grundeierne af de opfyldte Slotsgrave, imod at medtages under den nye Grundtaxtregulering, de med Bolværkers Vedligeholdelse belemrede Grundeieres Forlangende, med Hensyn hertil, at nyde Lettelse i den nye Ansættelse, Magistraten og de eligerede Borgeres Forkastelse af den af Commissionen antagne Grændse for hvad der skulde regnes til at ligge inde i, og udenfor Byen o. m. m., vil Enhver indsee, havde en væsentlig Jndflydelse paa de af Commissionen foreslaaede Regler, og de foranledigede en vidtløftig og flereaarig Correspondence. Det synes derfor at være mindre forsigtigt af Forfatteren, naar han siger: "Sagen gik indtil det danske Cancellie, hvorfra Commissionen, efter et Tidsrum af 5 Aar, modtog dets Resolution, osv. Man kunde nemlig fristes til at troe, at det høie Collegium i 5 Aar havde ladet Sagen hvile, men dette er ikke Tilfældet; ligesom jeg heller ikke troer, at dette kan være Forfatterens Mening, eftersom han synes at være for godt underrettet om andre Ting, til at han ikke skulde vide, at i disse Aar brevvexledes af og til med Amtet, Magistraten og Commissionen, og det netop om de bemærkninger, hvorom Forfatteren forhen har sagt, at de ikke gjorde nogen væsentlig Forandring, i de antagne (d. c. de af Commissionen forslaaede) Grundregler. Endelig siger Forfatteren: "Altsaa hvilede nu Tilendebringelsen alene paa Landmaaleren, men fra ham blev det ei afleveret for den 16de Juni 1836. Dette Men kunde let faae Læserne til at troe, at Landmaaleren ogsaa havde bidraget Sit til at forhale Udførelsen af Arbeidet; derfor trænger dette Sted, til nøiere at oplyses, uagtet det af den Tid han udførte Opmaalingen og Qvadratberegningerne, noksom kan sees, at han ikke er en af dem, som ligger paa den lade Side. Den sidste Skrivelse fra Magistraten til Commissionen, hvori den endelige Modificering af Classeuddelingen findes, er af 18de Februar 1834. Tiden medgik imidlertid med at indhente de Grundeieres Opgivelser, der siden den første Opmaaling havde foretaget nogen Forandring med Hensyn til Bebyggelse osv. af deres Grunde, og Ommaaling samt Qvadratindholdets Omberegning, af saaledes anmeldte 100 Gaarde og Huse, hvortil endvidere kom en yderligere Correspondence med det kongelige danske Cancellie angaaende et særskilt indtruffet Tilfælde. Reguleringen kunde, for alt dette var berigtiget, ikke tage sin Begyndelse, hvilket skeete omtrent i Septbr. 1834, og var den hele Reguleringsberegning fuldført første Gang, indtil Begyndelsen af 1835, en meget kort Tidsfrist for et saa vidtløftigt Arbeide. Om Foraaret f. A. blev jeg af det kongelige Rentekammer beordret til at foretage nogle endelige Undersøgelser i Hjørring Amt med Hensyn til den nye Matrikul. At jeg modtog disse Forretninger, er det vel Forfatteren sigter til ved sit betydningsfulde Men. Det er imidlertid ubilligt, thi skulde jeg i de 10 Aar der medgik inden Grundtaxtreguleringen blev tilendebragt, hvortil Skylden jo ikke laae hos mig, have viist alle Landmaalerforretninger fra mig, saa maatte jeg heller have renonceret paa dette Arbeide, der under slige Betingelser var blevet en solid Grundsteen til min Jnsoliditet. Mark- og Hjemmearbeidet ved disse Undersøgelser, medtog Tiden indtil Begyndelsen af 1836, da jeg paabegyndte Grundtaxtreguleringen anden Gang, som en nødvendig Revision. Den blev derefter indført i den nye authoriserede Protocol, og efter at være confereret, afleveret den 16de Juni f. A. Saameget til Oplysning for mit Vedkommende, og anmodes dHrr. Redacteurer af andre Blade, som have optaget det fo gaaende, ogsaa at give dette Plads.